《郑容全成蛟形木机歌》
唐代·皎然

万物贵天然，天然不可得。浑朴无劳剞劂工，

幽姿自可蛟龙质。无腾未去何翩翩，扬袂争前谁敢拂。

可中风雨一朝至，还应不是池中物。苍山万重采一枝，

形如器车生意奇。风号雨喷心不折，众木千丛君独知。

高人心，多越格。有时就月吟春风，持来座右惊神客。

爱君开閤江之滨，白云黄鹤长相亲。南郭子綦我不识，

非君独是是何人。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。